Uzbekistan

Le Republica de Uzbekistan (etiam: Uzbechistan o Usbechia; officialmente: Oʻzbekiston Respublikasi) es un pais situate in Asia Central. Su capital es Tashkent.

 Historia 
Uzbekistan esseva un parte del Imperio Persian durante milles de annos. Ante le arrivata de turcos a ille region, un populo iranian viveva illac, nunc appellate Tajik.

Russia conquireva Uzbekistan in le annos final del dece-novesime seculo. Forte resistentia al Armea Rubie post le Prime Guerra Mundial esseva, finalmente, supprimite e reimplaciate con un republica socialista in 1924. In le era sovietic, le production intensive del "auro blanc" (coton) e de granos causava le excessive usage de productos agrochimic e le pollution del aquas, lo que ha causate le invenenamento del terra e del Mar Aral e le extinction de alcun fluvios.

Ab 1991, le pais essayava diminuer su dependentia del agricultura, sanar le damno al terra, e augmentar su reservas mineral e petrochimic. Terrorismo e stagnation economic, tamen, ha lentate iste processo.

 Provincias 

Uzbekistan ha 12 regiones, 1 republica autonome, e 1 citate.

 Region Andijon
 Region Buxoro (Bukhara)
 Region Fargona
 Region Jizzax
 Region Xorazm (Urganch)
 Region Namangan
 Region Navoiy
 Region Qashqadaryo (Qarshi)
 Region Karakalpakstan* (Nukus)
 Region Samarqand (Samarkand)
 Region Sirdaryo (Guliston)
 Region Surxondaryo (Termez)
 Toshkent Shahar** (Tashkent)
 Region Toshkent (Tashkent)